b"\n_START_ARTICLE_\nLesley Ann Warren\n_START_SECTION_\nBiografia\n_START_PARAGRAPH_\nLesley Ann Warren \xc3\xa9s filla de pares descendents de russos (cognom Warrenoff), el seu pare va ser veter\xc3\xa0 de la Segona Guerra Mundial i la seva mare, una cantant de cabaret, i tots dos es van establir a Nova York treballant en la compravenda de propietats._NEWLINE_Va entrar a l'Actors Studio als 17 anys despr\xc3\xa9s d'haver estat ballarina de ballet, el 1963 va apar\xc3\xa8ixer a Broadway interpretant papers secundaris en obres musicals._NEWLINE_Va apar\xc3\xa8ixer el 1965 en una producci\xc3\xb3 musical per a la televisi\xc3\xb3 interpretant el paper de La Ventafocs sota la direcci\xc3\xb3 de Rodgers i Hammerstein. La seva \xc2\xa0participaci\xc3\xb3 i la seva aparen\xc3\xa7a la va portar a ser contractada per Walt Disney Pictures. Va apar\xc3\xa8ixer en pel\xc2\xb7l\xc3\xadcules com The Happiest Millionaire._NEWLINE_El 1967 va abandonar Disney i va ser contractada en la s\xc3\xa8rie de televisi\xc3\xb3 Missi\xc3\xb3: impossible, on va reempla\xc3\xa7ar a l'actriu Barbara Bain, que representava a la doctora Dana Lambert. Aquesta va ser la seva actuaci\xc3\xb3 m\xc3\xa9s famosa._NEWLINE_No obstant aix\xc3\xb2, Barbara Bain havia creat un personatge amb una personalitat absolutament glacial i calculadora, que no era compatible amb l'intr\xc3\xadnsec car\xc3\xa0cter dol\xc3\xa7 i ingenu que projectava Warren malgrat els seus esfor\xc3\xa7os. Amb prou feines va estar un any en la s\xc3\xa8rie (entre 1970 i 1971) abans de ser acomiadada._NEWLINE_M\xc3\xa9s tard va interpretar papers de dona sexy en diverses produccions dels anys setanta allunyant-se gradualment dels escenaris, i apareixent en V\xc3\xadctor, Vict\xc3\xb2ria (el 1982), on va ser nominada com a millor actriu secund\xc3\xa0ria per al premi Oscar de l'Acad\xc3\xa8mia i ocasionalment en algunes pel\xc2\xb7l\xc3\xadcules de tall rom\xc3\xa0ntic com Escull-me i Compositor d'Alan Rudolph el 1984.>\n_START_SECTION_\nVida personal\n_START_PARAGRAPH_\nVa estar casada amb el productor Jon Peters des de 1967 fins a 1974, va tenir un fill actor, Christopher Warren._NEWLINE_El 2000, amb 54 anys es va casar amb un publicista i exexecutiu de Columbia Pictures anomenat Ronald Taft. Viu\xc2\xa0a Los Angeles."